Først stod det et firkanta 6,30m høyt steintårn, bygd av den skotsfødte byggmester George Johnstone, Mandal, etter tegninger av kommandør Løwenørn i 1799. I 1822 blei det bygd et sekskanta gråsteinstårn med hjørner o.a. av hogd sandstein etter tegning av daværende assistent hos kanal- og havnedirektøren løytnant C. J. Schive. I 1853 blei dette tårnet endra og fikk ny lykt, men lykta blei demontert etter 1915 da dette tårnet blei nedlagt; likevel står steintårnet fra 1822 ennå på det høyeste punktet på neset. I 1915 blei det bygd et nytt støpejernstårn. I 1800 blei det bygd en fyrvokterbolig av gråstein, og i 1853 blei den ombygd til forvalterbolig.
15 (Fredning av bygninger, anlegg m.v. fra nyere tid)